La Policia Local de Sagunt du a terme una campanya per a controlar l’ús dels cinturons de seguretat i dels sistemes de retenció infantil
28 de març 2018

![](/media/2bdbaoev/54img_20180319_cuerpo.jpg)  
  
La Policia Local de Sagunt ha finalitzat la campanya que ha estat realitzant durant este mes. Concretament, la secció de Trànsit de la Policia Local, en compliment del conveni de col·laboració subscrit per l'ajuntament amb la DGT, ha dut a terme una campanya per a controlar l'ús dels cinturons de seguretat i dels sistemes de retenció infantil per part dels conductors i conductores del municipi.  
  
Esta campanya pretén conscienciar la ciutadania de la importància que té el correcte ús del cinturó de seguretat, un element bàsic i fonamental de la seguretat vial que reduïx el risc de mort en cas d'accident. Des de la Policia Local recorden que el cinturó de seguretat és una assegurança de vida, ja que pot protegir, tant d'eixir expulsat de l'habitacle, com d'impactar contra el parabrisa. Segons estudis estadístics,  no portar el cinturó és un dels principals factors de risc durant la conducció.  
  
![](/media/o0fdizbk/54img_20180313_cuerpo2.jpg)  
  

D'altra banda, durant l'última campanya realitzada, la Policia Local també ha prestat especial atenció als sistemes de retenció infantil. És important destacar que un xiquet sense subjecció multiplica per 5 les possibilitats de patir lesions mortals o greus. Un dels objectius de l'estratègia de Seguretat Vial en el període 2011-2020 és “**treballar per aconseguir que cap xiquet perda la vida per no anar correctament assegut en una cadira adequada per al seu pes i talla**”.  
  
Segons dades de la secció de Trànsit, es calcula que en el municipi de Sagunt almenys un 10% dels conductors i conductores circula sense fer ús del cinturó de seguretat, i que un 5% tampoc ho fa amb els sistemes de retenció infantil. Durant el desenvolupament dels controls duts a terme per la Policia Local durant esta campanya també s'han detectat diverses infraccions, entre les quals destaquen: manca d’assegurança obligatòria, conduir fent ús de dispositius de telefonia mòbil, conduir sota la influència d'alcohol o drogues en l'organisme i no haver passat la ITV en el termini corresponent.

*   [](http://www.facebook.com/sharer.php?u=https://aytosagunto.es/va/actualitat/la-policia-local-de-sagunt-du-a-terme-una-campanya-per-a-controlar-l-us-dels-cinturons-de-seguretat-i-dels-sistemes-de-retencio-infantil/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-de-sagunt-du-a-terme-una-campanya-per-a-controlar-l-us-dels-cinturons-de-seguretat-i-dels-sistemes-de-retencio-infantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-de-sagunt-du-a-terme-una-campanya-per-a-controlar-l-us-dels-cinturons-de-seguretat-i-dels-sistemes-de-retencio-infantil/ "Linked In")
*   [](mailto:?body=https://aytosagunto.es/va/actualitat/la-policia-local-de-sagunt-du-a-terme-una-campanya-per-a-controlar-l-us-dels-cinturons-de-seguretat-i-dels-sistemes-de-retencio-infantil/)